อยากทราบว่ามีผลร้ายแรงไม่ครับ ลักษณะก้อนเนื้อสีดำ ไม่เจ็บ ไม่ปวด ต้องรักษายังไงครับ
สวัสดีค่ะ การมีติ่งเนื้อบริเวณโคนองคชาติ เป็นก้อนสีดำ ไม่เจ็บดังกล่าวมานั้น อาจจะเกิดจาก การมีหูดหงอนไก่ หูดข้าวสุก เริมที่อวัยวะเพศ ที่มาด้วยตุ่มหรือก้อนที่อวัยวะเพศได้ สาเหตุอื่นๆเช่น หนองใน ซิฟิลิซ แผลริมอ่อน หรือเป็นเนื้องอกที่บริเวณอวัยวะเพศซึ่งพบได้น้อย ตุ่มจากรูขุมขนที่อักเสบ หรือตุ่มจากไขมันใต้ชั้นเยื่อบุอวัยวะเพศควรไปพบแพทย์เพื่อตรวจร่างกายเพิ่มเติมให้ได้การวินิจฉัยที่แน่ชัด เบื้องต้นใช้น้ำเปล่าสะอาดล้างภายนอกเบาๆได้ ไม่ไปแกะเกา งดการมีเพศสัมพันธ์หรือการถูไถแรงๆบริเวณดังกล่าวไปก่อน หากเลือดออกมาจากติ่งเนื้อ เจ็บ บวม มีปัสสาวะแสบขัด ให้รีบไปพบแพทย์